Theknolotši le tlhabologo. Tia di lle.
Bathobaso ba Afrika Borwa ba thomile go lahlegelwa ke setšo. Hlaloša.
Mešomo ga e kaaka, e hloka fela bašomi. Tšweletša maikutlo a gago.
Bokamoso bja Afrika Borwa ka morago ga dikgetho tša 2009. Tšweletša dikakanyo tša gago.
ruri nka se sa boeletša!
Mehla le mabaka di fetogile. Ntšha sa mafahleng a gago o lebeletše seswantšho se se latelago letlakaleng la bone.
Araba potšišo e TEE go tše nne tšeo di latelago. Botelele bja setšweletšwa sa gago e be mantšu a 180 go iša go a 200 (diteng fela).
Kabo ya mohlagase e gwahlafetše nageng ka bophara. Bjale ka modudi wa maikarabelo, ngwalela kuranta ya Sowetan athikele yeo ka go yona o tšweletšago dikgopolo, maikutlo le ditšhišinyo tša gago mabapi le maemo a a ditaba.
Yunibesithi yeo o e kgethilego e abela baithuti dipasari. Ngwala lengwalo la kgopelo moo o tšweletšago mabaka a gore le wena o fiwe pasari yeo.
O dirile dinyakišišo mabapi le go hlorišwa ga baithuti ba kreiti ya 8 ke baithuti ba dikreiti tša godimo. Ngwalela hlogo ya sekolo pego mabapi le bohlatse bja tiragalo ye.
O mongwaledipharephare wa lekgotla la twantšho ya bosenyi motseng wa geno. Ngwala metsotso ya kopano ya go feta le lenaneothero leo le tlogo latelwa kopanong yeo e tlogo swarwa bekeng ye e latelago.
Araba potšišo e TEE go tše tharo tše di latelago. Botelele bja setšweletšwa sa gago e be mantšu a 100 go iša go a 120.
O thopile sefoka phadišanong tsoko. Moputso wa gona o akaretša maikhutšo a matšatši a šupa hoteleng ya kua Kapa. Romela mogwera wa gago poskarata o mo anegele tša moo Kapa.
Rametlae wa go tsebega o etela sekolo sa geno e le karolo ya lenaneo la lekgotlataolo go kgoboketša mašeleng a go tlo le direla moletlo wa taelano wa mafelelo a ngwaga. Thala maphephetsebiši mabapi le tiragalo ye.
Sekolo sa geno se be se tšere leeto la beke la thuto. O be o le yo mongwe wa baithuti bao ba bego ba tšere leeto leo. Ngwala ditiragalo tšohle tša leeto ka gare ga pukutšatši ya gago.